title: Pasiūlymas Tarybos sprendimas dėl Europos partnerystės su Serbija, įskaitant Kosovą, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje Nr. 1244, principų, prioritetų ir sąlygų, panaikinantis Sprendimą 2006/56/EB

text:
Svarbus teisinis pranešimas

|

52007PC0660

	[pic] | EUROPOS BENDRIJŲ KOMISIJA |Briuselis, 6.11.2007KOM(2007) 660 galutinisPasiūlymasTARYBOS SPRENDIMASdėl Europos partnerystės su Serbija, įskaitant Kosovą, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje Nr. 1244, principų, prioritetų ir sąlygų, panaikinantis Sprendimą 2006/56/EB(pateikta Komisijos)AIŠKINAMASIS MEMORANDUMAS2003 m. birželio 19–20 d. Salonikų Europos Vadovų Taryba patvirtino „Salonikų darbotvarkę Vakarų Balkanams“, kurioje partnerystės numatytos kaip priemonė įgyvendinti Vakarų Balkanų šalių Europos perspektyvą.Remdamasi 2005 m. lapkričio 9 d. Komisijos pateiktu pasiūlymu, 2006 m. sausio 30 d. Taryba patvirtino persvarstytą Europos partnerystę su Serbija ir Juodkalnija, įskaitant Kosovą (pagal Jungtinių Tautų Saugumo Tarybos rezoliuciją Nr. 1244). Partnerystėse numatyti trumpalaikiai ir vidutinės trukmės prioritetai. Tikimasi, kad šalys trumpalaikius prioritetus įgyvendins per vienerius dvejus metus.Todėl Komisija mano esant tikslinga teikti pasiūlymą dėl atnaujintos partnerystės su Serbija, įskaitant Kosovą (pagal JTSTR 1244). Po 2006 m. birželio mėn. pasiektos nepriklausomybės 2006 m. buvo parengta nauja Europos partnerystė su Juodkalnija, kurią Taryba patvirtino 2007 m. sausio mėn.[1]Ši atnaujinta partnerystė su Serbija, įskaitant Kosovą (pagal JTSTR 1244), yra pagrįsta 2004 m. kovo 22 d. Tarybos reglamento (EB) Nr. 533/2004 nuostatomis ir joje atsižvelgiama į naujus įvykius, aprašytus 2007 m. pažangos ataskaitose. Joje pateikiami trumpalaikiai ir vidutinės trukmės pasirengimo tolesnei integracijai į Europos Sąjungą prioritetai.Siekdamos tinkamai įgyvendinti Europos partnerystę, kompetentingos Serbijos ir Kosovo (pagal JTSTR 1244) valdžios institucijos turėtų parengti planą su tvarkaraščiu ir konkrečiomis priemonėmis, kuriomis atitinkamos valdžios institucijos ketina siekti šio tikslo. Komisija reguliariai stebės prioritetų įgyvendinimą.Europos partnerystės prioritetai sudaro Bendrijos finansinės paramos, kuri ir toliau bus teikiama pagal atitinkamas finansines priemones, visų pirma pagal 2006 m. liepos 17 d. Tarybos reglamentą (EB) Nr. 1085/2006, nustatantį Pasirengimo narystei pagalbos priemonę (IPA), programavimo pagrindą.Siūlomas Tarybos sprendimas neturi finansinio poveikio. Atsižvelgdama į tai, kas išdėstyta pirmiau, Komisija ragina Tarybą priimti pridedamą Tarybos sprendimo pasiūlymą.  PasiūlymasTARYBOS SPRENDIMASdėl Europos partnerystės su Serbija, įskaitant Kosovą, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje Nr. 1244, principų, prioritetų ir sąlygų, panaikinantis Sprendimą 2006/56/EBEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2004 m. kovo 22 d. Tarybos reglamentą (EB) Nr. 533/2004 dėl Europos partnerysčių steigimo stabilizavimo ir asociacijos proceso metu[2], su pakeitimais, ypač į jo 2 straipsnį,atsižvelgdama į Komisijos pasiūlymą,kadangi:(1) 2003 m. birželio 19–20 d. Salonikuose posėdžiavusi Europos Vadovų Taryba patvirtino Europos partnerystes kaip priemonę Vakarų Balkanų šalių Europos perspektyvai įgyvendinti.(2) Reglamente (EB) Nr. 533/2004 numatyta, kad Taryba nusprendžia dėl partnerystėse bei visuose paskesniuose pakeitimuose nustatytinų principų, prioritetų ir sąlygų. Jame taip pat numatyta, kad tolesnė Europos partnerysčių priežiūra užtikrinama taikant mechanizmus, nustatytus pagal stabilizavimo ir asociacijos procesą, visų pirma metinėmis pažangos ataskaitomis.(3) 2006 m. sausio 30 d. Taryba patvirtino antrąją Europos partnerystę su Serbija, įskaitant Kosovą (pagal JTSTR 1244)[3].(4) Komisijos dokumente „Plėtros strategija ir pagrindiniai 2006–2007 m. uždaviniai“ nurodyta, jog partnerystės bus atnaujintos 2007 m. pabaigoje.(5) 2006 m. birželio 12 d. Taryba priėmė Reglamentą (EB) Nr. 1085/2006, nustatantį Pasirengimo narystei pagalbos priemonę (IPA)[4], kuriuo atnaujinamas finansinės paramos narystės siekiančioms šalims pagrindas.(6) Todėl tikslinga priimti persvarstytą Europos partnerystę, kuria būtų atnaujinta dabartinė partnerystė, siekiant nustatyti atnaujintus tolesnio darbo prioritetus, remiantis Serbijos ir Kosovo (pagal JTSTR 1244) pasirengimo tolesnei integracijai į Europos Sąjungą 2007 m. pažangos ataskaitų išvadomis.(7) Kad pasirengtų tolesnei integracijai į Europos Sąjungą, atsakingos Serbijos ir Kosovo (pagal JTSTR 1244) valdžios institucijos turėtų parengti planą su tvarkaraščiu ir konkrečiomis priemonėmis, kuriomis įgyvendinami šios Europos partnerystės prioritetai.(8) Todėl Sprendimas 2006/56/EB turėtų būti panaikintas,NUSPRENDĖ:1 straipsnisEuropos partnerystės su Serbija, įskaitant Kosovą (pagal JTSTR 1244), principai, prioritetai ir sąlygos yra išdėstyti 2 ir 3 prieduose.2 straipsnisEuropos partnerystės įgyvendinimas vertinamas taikant mechanizmus, nustatytus pagal stabilizavimo ir asociacijos procesą, visų pirma pagal Komisijos teikiamas metines pažangos ataskaitas.3 straipsnisSprendimas 2006/56/EB yra panaikinamas.4 straipsnisŠis sprendimas įsigalioja trečią dieną nuo jo paskelbimo Europos Sąjungos oficialiajame leidinyje .Priimta BriuselyjeTarybos varduPirmininkas1 PRIEDAS: SERBIJOS, ĮSKAITANT KOSOVĄ (PAGAL JT SAUGUMO TARYBOS REZOLIUCIJĄ NR. 1244), 2007 M. EUROPOS PARTNERYSTĖ1. ĮŽANGASalonikų Europos Vadovų Taryba patvirtino Europos partnerystes kaip priemonę įgyvendinti Vakarų Balkanų šalių Europos perspektyvą. Siūloma pataisyta partneryste, remiantis 2007 m. Komisijos Serbijai ir Kosovui (pagal JTSTR 1244) skirtų pažangos ataskaitų išvadomis, atnaujinama antroji partnerystė. Joje nustatomi nauji ir tebesantys veiklos prioritetai. Nauji prioritetai yra pritaikyti prie konkrečių šalies reikmių ir pasirengimo etapo, be to, prireikus bus atnaujinti. Valdžios įstaigos turėtų parengti planą, kuriame būtų pateiktas tvarkaraštis ir nurodytos konkrečios priemonės, skirtos prioritetiniams Europos partnerystės klausimams spręsti. Partneryste taip pat numatomos šaliai teikiamos finansinės paramos gairės.2. PRINCIPAIStabilizavimo ir asociacijos procesas visu laikotarpiu iki būsimo Vakarų Balkanų šalių stojimo išlieka šių šalių europinės krypties pagrindu. Nustatyti prioritetai yra susiję su gebėjimu laikytis 1993 m. Kopenhagos Europos Vadovų Tarybos apibrėžtų kriterijų bei stabilizavimo ir asociacijos procese nustatytų sąlygų, visų pirma tų, kurias Taryba nustatė 1997 m. balandžio 29 d. ir 1999 m. birželio 21–22 d. išvadose, 2000 m. lapkričio 24 d. Zagrebo aukščiausiojo lygio susitikimo galutinėje deklaracijoje ir Salonikų darbotvarkėje.3. PRIORITETAIŠioje Europos partnerystėje išvardyti prioritetai buvo atrinkti manant, kad jie per kelis ateinančius metus realiai galėtų įvykdyti arba galėtų būti padaryta didelė pažanga jų siekiant. Skiriami trumpalaikiai prioritetai, kuriuos tikimasi įgyvendinti per ateinančius vienerius arba dvejus metus, ir vidutinio laikotarpio prioritetai, kuriuos tikimasi įgyvendinti per artimiausius trejus ketverius metus. Prioritetai susiję tiek su teisės aktais, tiek su jų įgyvendinimu.Atsižvelgiant į būtinybę nustatyti prioritetus, be abejonės yra ir kitų užduočių, kurios turi būti atlikos, ir kurios gali būti įvardytos prioritetais kokiose nors būsimose partnerystėse, taip pat atsižvelgiant į Serbijos ir Kosovo (pagal JTSTR 1244) ateityje darysimą pažangą.Pagrindiniai trumpalaikiai prioritetai pateikiami atskirai sąrašų pradžioje. Šių prioritetų išdėstymo tvarka neatspindi jų svarbos.Prioritetai yra išdėstyti 2 ir 3 prieduose.4. PROGRAMAVIMASBendrijos parama Vakarų Balkanų šalims pagal stabilizavimo ir asociacijos procesą bus teikiama pagal galiojančias finansines priemones, visų pirma remiantis Tarybos reglamentu (EB) Nr. 1085/2006 (IPA), o iki 2007 m. priimtų programų atveju – 2000 m. gruodžio 5 d. Tarybos reglamentu (EB) Nr. 2666/2000 (CARDS reglamentu)[5]. Teisinį pagrindą konkrečių programų įgyvendinimui teikia finansavimo susitarimai. Taigi šis sprendimas neturės finansinio poveikio.Serbija ir Kosovas (pagal JTDTR 1244) taip pat gali naudotis finansavimu pagal daugiašales ir horizontalias programas.5. SĄLYGOSParama Vakarų Balkanų šalims teikiama su sąlyga, kad bus toliau daroma pažanga įgyvendinant Kopenhagos kriterijus ir siekiant konkrečių šios Europos partnerystės prioritetų. Jeigu nebus laikomasi šių sąlygų, Taryba gali imtis atitinkamų priemonių pagal Tarybos reglamento (EB) Nr. 1085/2006 21 straipsnį, o programų iki 2007 m. atveju – pagal Tarybos reglamento (EB) Nr. 2666/2000 5 straipsnį. Parama taip pat priklauso nuo sąlygų, kurias Taryba apibrėžė 1997 m. balandžio 29 d. išvadose, visų pirma susijusių su paramos gavėjų įsipareigojimu vykdyti demokratines, ekonomines ir institucines reformas. Konkrečios sąlygos taip pat yra įtrauktos į atskiras metines programas. Priėmus finansavimo sprendimus, su atitinkamomis valdžios institucijomis bus pasirašytas finansavimo susitarimas.6. STEBĖSENAEuropos partnerystės įgyvendinimas vertinamas taikant mechanizmus, nustatytus pagal stabilizacijos ir asociacijos procesą, visų pirma pagal Komisijos teikiamas metines pažangos ataskaitas.2 PRIEDAS: SERBIJAI SKIRTI PRIORITETAITrumpalaikiai prioritetaiPagrindiniai prioritetai-  Užtikrinti visišką būsimų įsipareigojimų pagal Stabilizacijos ir asociacijos susitarimą (SAS) bei Laikiną susitarimą (LS) laikymąsi.-  Užtikrinti visapusišką bendradarbiavimą su Tarptautiniu baudžiamuoju tribunolu buvusiajai Jugoslavijai (TBTBJ).-  Konstruktyviai dalyvauti tolesnėse derybose su laikinosios savivaldos institucijomis Prištinoje siekiant rasti tvarų Kosovo statuso sprendimą.-  Užtikrinti, kad konstitucija ir konstitucinė teisė būtų įgyvendinama laikantis Europos standartų.-  Tęsti pastangas įgyvendinti viešojo administravimo, įskaitant valstybės tarnautojų darbo užmokesčio sistemą, reformą siekiant užtikrinti skaidrią personalo atranką ir kėlimą pareigose, profesionalumą ir atskaitomybę, stiprinti Europos integracijos struktūras, gerinti koordinavimą viešojo administravimo institucijose ir parlamente ir ypatingą dėmesį skirti politikos koordinavimui.-  Pagerinti teismų sistemos veikimą, užtikrinant jos nepriklausomumą, profesionalumą ir veiksmingumą, taip pat užtikrinti, kad teisėjų ir prokurorų kilimas tarnyboje ir atranka būtų paremta techniniais ir profesionalumo kriterijais ir kad tai nepriklausytų nuo politinės įtakos.-  Stiprinti kovą su korupcija visais lygmenimis ir sukurti visapusišką viešąją finansinės kontrolės sistemą siekiant padidinti viešųjų finansų skaidrumą ir atskaitingumą.-  Užbaigti visuomeninių ir valstybei priklausančių bendrovių privatizavimo, ir kai tinkama, likvidavimo, procesą.Politiniai kriterijaiDemokratija ir teisinė valstybėKonstitucija-  Suderinti teisės aktus ir institucijas su naująja konstitucija.Parlamentas-  Užbaigti rinkimų teisinės sistemos (įskaitant rinkėjų registrą) reformą, užtikrinti jo atitikimą naujiems konstituciniams reikalavimams ir užtikrinti politinių partijų finansavimo skaidrumą ir atskaitingumą bei persvarstyti esamus teisės aktus siekiant numatyti pakankamą kontrolę ir sankcijas.Viešasis administravimas-  Laikantis teisės aktuose nustatytų reikalavimų sukurti visu pajėgumu veikiančią ombudsmeno tarnybą ir užtikrinti, kad būtų tinkamai atsižvelgiama į ombudsmeno rekomendacijas.Saugumo pajėgų civilinė kontrolė-  Užtikrinti didesnę demokratinę priežiūrą stiprinant parlamento kontrolę ir sukuriant skaidresnę finansinio valdymo sistemą.Teismų sistema-  Užtikrinti visišką teismų ir teisminio persekiojimo sistemos nepriklausomumą ir sustiprinti karo nusikaltimų prokuratūrą.-  Įgyvendinti teismų reformos strategijos veiksmų planą.-  Priimti ir įgyvendinti teisės aktus dėl privalomojo pradinio ir tęstinio teisėjų, prokurorų ir teismų personalo mokymo bei stiprinti mokymo centrus.-  Patobulinti teismų sistemą ir modernizuoti teisminį procesą, įdiegti veiksmingą teismų valdymo sistemą ir sukurti administracinius ir apeliacinius teismus.-  Sukurti visų lygių prokurorams skirtą IT tinklą, užtikrinti teismų sprendimų įgyvendinimą ir toliau stiprinti gebėjimus nagrinėti karo nusikaltimus šalyje, visiškai laikantis tarptautinių įsipareigojimų bendradarbiauti su TBTBJ.-  Stiprinti karo nusikaltimų prokuratūrą.Kovos su korupcija politika-  Įgyvendinti kovos su korupcija strategijos veiksmų planą ir sukurti nepriklausomą ir veiksmingą kovos su korupcija tarnybą.-  Ratifikuoti tarptautines kovos su korupcija konvencijas.-  Toliau aiškinti tarptautinius standartus atitinkančias nuostatas, susijusias su interesų konfliktų prevencija, ir užtikrinti jų vykdymą.-  Sukurti ir įgyvendinti skaidrią valstybės tarnautojų turto deklaravimo sistemą.Žmogaus teisės ir mažumų apsauga-  Vykdyti visus naryste Europos Taryboje prisiimtus įsipareigojimus.-  Užtikrinti, kad naujoji konstitucija atitiktų žmogaus teisių nuostatas.-  Toliau mažinti priežiūros įstaigose laikomų žmonių skaičių, tęsti bendruomeninių tarnybų kūrimą ir pagalbą išlaikomiems asmenims, taip pat psichikos sveikatos srityje.Pilietinės ir politinės teisės-  Imtis veiksmų įtariamo netinkamo elgesio atvejais ir stiprinti vidaus kontrolės tarnybas, kurios sprendžia teisėsaugos pareigūnų netinkamo elgesio klausimus.-  Pagerinti kalėjimų sąlygas, užtikrinti tinkamą kalėjimo sąlygų, kuriose laikomi ilgam laikui nuteisti kaliniai ir už organizuotus nusikaltimus nuteisti kaliniai, stebėjimą, užtikrinti tolesnį įkalinimo įstaigų personalo mokymą ir specialiems poreikiams pritaikytos infrastruktūros gerinimą.-  Remiantis tarptautiniais standartais pagerinti Transliavimo tarybos veikimą, užtikrinti sąžiningą ir skaidrų regioninių ir vietinių transliacijos dažnių paskirstymą žiniasklaidos priemonių operatoriams.-  Visiškai įgyvendinti Įstatymą dėl galimybės gauti informaciją ir sustiprinti Komisaro, atsakingo už galimybės gauti informaciją tarnybą, kad būtų užtikrintas sprendimų ir rekomendacijų vykdymas.-  Priimti teisės aktus dėl asociacijų ir NVO teisinio statuso, skatinti pilietinės visuomenės organizacijų plėtrą ir reguliarų dialogą su pilietine visuomene dėl politikos iniciatyvų.Socialinės ir ekonominės teisės-  Priimti išsamius kovos su diskriminacija teisės aktus ir užtikrinti tinkamą institucijų paramą aukoms.-  Priimti atitinkamus teisės aktus dėl turto grąžinimo ir užtikrinti visišką jų įgyvendinimą.Mažumų teisės, kultūrinės teisės ir mažumų apsauga-  Užtikrinti, kad būtų laikomasi konstitucijos nuostatų dėl mažumų teisių ir mažumų apsaugos ir visiškai įgyvendinti romų, įskaitant sugrįžtančius asmenis, integracijos strategijas ir veiksmų planus.-  Toliau dėti pastangas skatinti gerus etninių grupių santykius, įskaitant priemones švietimo srityje, stiprinti mažumų nacionalinių tarybų veiklą ir priimti numatytus teisės aktus, skatinti mažumų dalyvavimą teisminėse ir teisėsaugos institucijose bei tęsti informavimo veiksmus, taip pat naudojant mažumų kalbas.-  Priimti naują Pabėgėlių įstatymą ir toliau įgyvendinti nacionalinę pabėgėlių strategiją.Regioniniai klausimai ir tarptautiniai įsipareigojimai-  Toliau laikytis Deitono ir Paryžiaus susitarimų.-  Imtis priemonių laikytis 2007 m. vasario mėn. Tarptautinio Teisingumo Teismo sprendimo, priimto Bosnijos ir Hercegovinos Serbijai ir Juodkalnijai iškeltoje byloje dėl Konvencijos dėl genocido nusikaltimų prevencijos ir bausmių už juos taikymo.-  Prisidėti prie regioninio bendradarbiavimo, susitaikymo ir gerų kaimyninių santykių stiprinimo, skatinti perėjimą nuo Stabilumo pakto prie labiau regioninės bendradarbiavimo sistemos ir veiksmingą Vidurio Europos laisvosios prekybos sutarties (CEFTA) įgyvendinimą.-  Sudaryti ir įgyvendinti susitarimus su kaimyninėmis šalimis dėl tarpvalstybinio bendradarbiavimo, kovos su organizuotu nusikalstamumu, neteisėtos prekybos ir kontrabandos, teismų bendradarbiavimo, sienų kontrolės ir aplinkos apsaugos.-  Prisidėti prie neišspręsto sienų su Kroatija bei Bosnija ir Hercegovina klausimo sprendimo.-  Užtikrinti teisę realiai pasirinkti galutinį grįžimą arba integraciją ir prisidėti prie Sarajevo deklaracijos įgyvendinimo.Ekonominiai kriterijai-  Įgyvendinti stabilumą skatinančią fiskalinę politiką, įskaitant valstybinio sektoriaus darbo užmokesčio politiką, kuria būtų siekiama fiskalinės konsolidacijos ir kuri būtų palanki mažai infliacijai ir išorės tvarumui išlaikyti.-  Tęsti valstybės finansų valdymo reformą siekiant sustiprinti kontrolę, skaidrumą, atskaitomybę ir veiksmingumą.-  Vykdyti pinigų politiką, kurios tikslas – išlaikyti kainų stabilumą, kad būtų sumažinta ir stabilizuota tikėtina infliacija.-  Patobulinti bankroto procedūras siekiant paspartinti negyvybingų įmonių pasitraukimą iš rinkos ir skatinti struktūrinius pokyčius.-  Užbaigti likusių administruojamų kainų liberalizavimą siekiant pagerinti rinkos mechanizmų veiksmingumą ir išteklių paskirstymą.-  Toliau stiprinti finansinę priežiūrą siekiant padėti užtikrinti finansų sektoriaus stabilumą.-  Toliau tobulinti ir įgyvendinti pensijų sistemos reformą ir tęsti sveikatos draudimo sistemos reformą bei paspartinti draudimo sektoriaus restruktūrizavimą ir privatizavimą.-  Tęsti pastangas legalizuoti šešėlinę ekonomiką ir įgyvendinti valstybės išlaidų tvarkymo sistemos bei mokesčių reformas.-  Kurti stabilią ir veikiančią žemės ir kito nekilnojamojo turto rinką bei rengti kadastro teisės aktus.-  Tęsti pastangas skatinti užimtumą, be kita ko vykdant profesinio rengimo ir darbo rinkos reformas, pagerinti valstybinių užimtumo tarnybų darbą ir įgyvendinti žmonių su negalia užimtumo strategiją.Europos standartaiVidaus rinkaLaisvas prekių judėjimas-  Toliau su ES standartais derinti standartizavimo, sertifikavimo, metrologijos, akreditavimo ir atitikties vertinimo teisinę sistemą. Tęsti Europos standartų priėmimą ir sukurti nacionalinę kokybiškos infrastruktūros koordinavimo įstaigą, atsakingą už šios srities stiprinimą.-  Sukurti rinkos stebėjimo struktūrą ir užtikrinti tinkamą rinkos priežiūros įstaigų koordinavimą.-  Pakoreguoti prekybos režimą ir atitinkamus teisės aktus siekiant laikytis su PPO, SAS ir CEFTA susijusių įsipareigojimų.-  Sukurti vidaus konsultavimo ir pranešimo mechanizmus dėl naujų techninių reikalavimų iki poveikį prekybai turinčių priemonių priėmimo.-  Stiprinti administracinius gebėjimus vartotojų apsaugos srityje.Laisvas kapitalo judėjimas-  Toliau kurti tarptautines taisykles atitinkančią tarptautinių mokėjimo operacijų sistemą ir parengti nacionalines taisykles dėl nekilnojamojo turto pirkimo, laisvo trumpalaikių kreditų judėjimo ir investicijų portfelio.Muitai ir mokesčiai-  Užbaigti teisės aktų dėl muitų, būtinų reikiamam SAS įgyvendinimui, derinimą, sustiprinti muitinės administracijos gebėjimus kovoti su korupcija, tarptautiniu nusikalstamumu ir mokesčių slėpimu bei stiprinti įgyvendinimo gebėjimus, visų pirma rizikos analizės ir kontrolės po muitinio įforminimo srityse.-  Tęsti teisės aktų mokesčių srityje derinimą su ES acquis, įgyvendinti mokesčius reglamentuojančius teisės aktus, visų pirma susijusius su pajamų rinkimu ir kontrole, siekiant sumažinti sukčiavimą mokesčių srityje ir padidinti teisės aktų vykdymo užtikrinimo gebėjimus.-  Įsipareigoti laikytis Įmonių apmokestinimo elgesio kodekso principų ir užtikrinti, kad naujos mokesčių priemonės atitiktų šiuos principus.Konkurencija-  Patobulinti esamus antimonopolinius teisės aktus, kad jie atitiktų SAS reikalavimus ir sustiprinti Konkurencijos tarnybos administracinius gebėjimus užtikrinti veiksmingą ir nepriklausomą ES acquis atitinkančių taisyklių įgyvendinimą.-  Įsteigti nepriklausomai veikiančią valstybės pagalbos kontrolę vykdančią instituciją.-  Pagerinti susijungimų kontrolės procedūras siekiant sustiprinti Konkurencijos komisijos veiksmingumą.-  Sukurti tinkamą SAS reikalavimus atitinkančią valstybės pagalbą reglamentuojančią teisinę sistemą.Viešieji pirkimai-  Įgyvendinti nuoseklią ir veiksmingą viešųjų pirkimų tvarką, užtikrinti viešųjų pirkimų institucijų nepriklausomumą, užtikrinti skaidrias procedūras, nepriklausomai nuo konkrečios sutarties vertės, bei nediskriminavimo principo taikymą Serbijos ir ES tiekėjų atžvilgiu bei sustiprinti vykdymo užtikrinimo gebėjimus šiame sektoriuje.Intelektinės nuosavybės teisė-  Toliau stiprinti intelektinės nuosavybės teisių (INT) apsaugą ir stiprinti INT įgyvendinimo ir užtikrinimo administracinius gebėjimus.Užimtumas ir socialinė politika-  Sukurti tinkamas administracines struktūras ir gebėjimus sveikatos apsaugos srityje.Švietimas ir moksliniai tyrimai-  Toliau dėti pastangas gerinti švietimo sistemą; geriau susieti profesinį lavinimą ir aukštąjį mokslą su darbo rinka ir ekonominiais poreikiais; sustiprinti administracinius gebėjimus ir pagerinti susijusių įstaigų koordinavimą.-  Ratifikuoti UNESCO konvenciją dėl kultūrinės raiškos įvairovės apsaugos ir skatinimo.PPO klausimaiTęsti pasirengimą stojimui į PPO.Sektorių politikaPramonė ir MVĮ-  Įgyvendinti Europos mažųjų ir vidutinių įmonių chartiją ir sumažinti administracines kliūtis MVĮ atžvilgiu.-  Priimti naują vidutinės trukmės MVĮ skirtos politikos strategiją ir pramonės politikos nuostatas; tada parengti jų įgyvendinimo veiksmų planą.-  Sustiprinti MVĮ tarybą kaip viešojo ir privataus sektorių bei skirtingų ministerijų bendradarbiavimo priemonę, siekiant daryti įtaką MVĮ politikos kūrimui ir įgyvendinimui.-  Sumažinti MVĮ taikomas administracines kliūtis.Žemės ūkis-  Stiprinti žemės ūkio ir kaimo plėtros politikos formavimo ir įgyvendinimo administracinius gebėjimus.-  Atnaujinti teisės aktus ir sustiprinti įgyvendinimą ir kontrolę maisto saugos srityje bei veterinarijos ir fitosanitarijos klausimais.-  Išplėsti gyvulių identifikavimo ir registravimo sistemą, kad ji būtų taikoma ir kitoms atitinkamoms gyvulių rūšims.-  Toliau modernizuoti veterinarijos, fitosanitarijos, vyno ir sanitarijos laboratorijas, inspekcijas ir išorinių sienų kontrolę.Aplinka-  Spartinti teisės aktų ir standartų derinimą su ES acquis .-  Įgyvendinti priimtus teisės aktus, visų pirma susijusius su poveikio aplinkai įvertinimu.-  Pradėti įgyvendinti Kioto protokolą.-  Priimti ir įgyvendinti nacionalinę aplinkos apsaugos strategiją ir tvaraus vystymosi strategiją.-  Stiprinti administracinius už aplinkos planavimą, leidimus, tikrinimą ir stebėjimą bei projektų valdymą atsakingų institucijų gebėjimus, stiprinti gebėjimus vietos lygmeniu ir užtikrinti koordinavimą centriniu ir vietos lygmeniu.-  Toliau kurti ir pradėti įgyvendinti atliekų tvarkymo planus bei pradėti statyti pavojingų atliekų apdorojimo ir saugaus šalinimo įrenginius.Transporto politika-  Toliau įgyvendinti Susitarimo memorandumą dėl Pietryčių Europos pagrindinio regioninio transporto tinklo plėtros ir stiprinti bendradarbiavimą su Pietryčių Europos transporto observatorija.-  Priimti ir įgyvendinti nacionalinę transporto strategiją. Imtis priemonių pagerinti kelių eismo saugos sąlygas.-  Įgyvendinti įsipareigojimus, prisiimtus pagal pirmąjį pereinamąjį Europos bendrosios aviacinės erdvės susitarimo etapą.-  Restruktūrizuoti geležinkelių sektorių ir įsteigti geležinkelių institucijas.-  Vystyti vidaus vandens kelių transportą ir sukurti upių transporto informacines tarnybas.Energetika-  Vykdyti įsipareigojimus, prisiimtus pagal Energijos bendrijos sutartį dėl visiško vidaus dujų ir elektros rinkų acquis įgyvendinimo bei dėl tarpvalstybinių elektros energijos mainų.-  Iš dalies pakeisti ir įgyvendinti Energetikos įstatymą ir užtikrinti sklandų nepriklausomos Energetikos reguliavimo agentūros veikimą.-  Toliau vykdyti energijos jėgainių aplinkosaugos auditą ir imtis priemonių prieš labiausiai teršiančius teršėjus, užtikrinti veiklos atskyrimą siekiant restruktūrizuoti ir atverti rinką ir daryti tolesnę pažangą formuojant regiono energijos rinką, visų pirma gerinant sąveiką su kaimyninėmis šalimis.-  Prisijungti prie atitinkamų branduolinės saugos tarptautinių konvencijų ir sukurti atitinkamą reguliavimo instituciją.-  Toliau demontuoti Vinca mokslinių tyrimų reaktorių.-  Stiprinti atitinkamų ministerijų administracinius gebėjimus.Informacinė visuomenė ir žiniasklaida-  Užtikrinti visišką elektroninių ryšių sektoriaus liberalizavimą ir reguliavimo institucijų nepriklausomumą; užtikrinti, kad būtų pradėta taikyti šiuo tikslu priimta strategija, šiuo tikslu priimant reikiamus teisės aktus ir politikos nuostatas, ir sustiprinti administracinius gebėjimus.-  Pradėti teisės aktų derinimą su acquis dėl garso ir vaizdo sektoriaus ir padidinti skaidrumą bei atskaitomybę, ypač Respublikinės transliavimo agentūros.-  Pasirašyti ir ratifikuoti Europos konvenciją dėl televizijos be sienų.Finansų kontrolė-  Priimti ir įgyvendinti viešosios vidaus finansų kontrolės politiką.-  Plėtoti procedūras ir administracinius gebėjimus siekiant užtikrinti veiksmingą ES finansinių interesų apsaugą.Statistika-  Iš dalies pakeisti Statistikos įstatymą ir išplėsti nacionalinės statistikos sistemos institucijų bendradarbiavimą ir koordinavimą.-  Atlikti ūkių surašymą, sukurti žemės ūkio registrą ir toliau, remiantis ESA 95, tobulinti nacionalines sąskaitas bei gerinti duomenų šaltinius.Teisingumas, laisvė ir saugumasVizos, sienų kontrolė, prieglobstis ir migracija-  Įgyvendinti integruoto sienų valdymo strategiją ir stiprinti integruoto sienų valdymo agentūrų bendradarbiavimą.-  Remiantis gerąja patirtimi pagerinti tarpvalstybinį policijos bendradarbiavimą, stiprinti pasienio policijos gebėjimus, sukurti modernią infrastruktūrą ir pasienio policiją aprūpinti šiuolaikiška įranga, ypač IT srityje.-  Vizų režimą suderinti su acquis ir įgyvendinti ES ir Serbijos susitarimą dėl vizų režimo supaprastinimo.-  Priimti ir įgyvendinti teisės aktus dėl prieglobsčio, užtikrinti prieglobsčio prašytojų priėmimo centro veikimą ir užtikrinti, jog būtų sukurta prieglobsčio prašymų tvarkymo institucija.-  Įgyvendinti ES ir Serbijos susitarimą dėl readmisijos.-  Priimti grįžtančių asmenų reintegracijos strategiją, kuria taip pat būtų siekiama spręsti jų socialines ir ekonomines sąlygas.Pinigų plovimas-  Priimti reikiamus teisės aktus ir nacionalinę kovos su pinigų plovimu ir terorizmo finansavimu strategiją, sustiprinti nacionalines kovos su pinigų plovimu institucijas ir pagerinti tarpžinybinį ir tarptautinį bendradarbiavimą.Narkotikai-  Stiprinti kovos su prekyba narkotikais gebėjimus, rengti ES kovos su narkotikais strategiją atitinkančią nacionalinę kovos su narkotikais strategiją ir pradėti ją įgyvendinti bei pagerinti tarptautinį bendradarbiavimą.Policija-  Užtikrinti visišką Policijos įstatymo įgyvendinimą, siekiant įtvirtinti profesionalumą ir atskaitomybę, didinti skaidrumą, sukurti šiuolaikišką nuo politinio kišimosi apsaugotą policijos tarnybą ir padidinti jos gebėjimus teikiant specializuotus mokymus.-  Imtis būtinų priemonių, kad būtų sudarytas bendradarbiavimo susitarimas su Europolu.Kova su organizuotu nusikalstamumu ir terorizmu-  Priimti numatytus teisės aktus, plėtoti gebėjimus areštuoti turtą, įgyvendinti nacionalinę kovos su organizuotu nusikalstamumu strategiją ir stiprinti kriminalinę žvalgybą.-  Toliau kovoti su prekyba žmonėmis ir įgyvendinti prekybos žmonėmis prevencijos ir tinkamos pagalbos aukoms suteikimo bei jų apsaugos strategiją.-  Stiprinti tarptautinį bendradarbiavimą ir įgyvendinti atitinkamas tarptautines konvencijas terorizmo srityje.-  Gerinti visų saugumo tarnybų bendradarbiavimą ir keitimąsi informacija, taip pat bendradarbiavimą ir keitimąsi informacija su kitomis valstybėmis ir užkirsti kelią terorizmo aktų finansavimui ir rengimui.Asmens duomenų apsauga-  Pataisyti teisinę sistemą, pasirašyti atitinkamas tarptautines konvencijas ir sukurti nepriklausomą priežiūros instituciją.Vidutinės trukmės prioritetaiPolitiniai kriterijaiDemokratija ir teisinė valstybėViešasis administravimas-  Toliau stiprinti viešojo administravimo institucijų Europos integracijos gebėjimus, šiuo tikslu šakinėse ministerijose ir vyriausybėje sukurti reikiamas struktūras ir pagerinti bendradarbiavimo su visais su Europos integracija susijusiais departamentais mechanizmus.-  Tęsti visišką valstybės tarnybos ir viešojo administravimo teisės aktų įgyvendinimą, įgyvendinti žmogiškųjų išteklių valstybės tarnyboje plėtojimo priemones, stiprinti viešojo administravimo institucijų vyriausybiniu ir vietos lygmeniu politikos formavimo ir koordinavimo gebėjimus, sukurti centralizuotą darbo užmokesčio sistemą, įgyvendinti konstitucines nuostatas, susijusias su decentralizacija ir užtikrinti išteklius vietos valdžios institucijoms.Saugumo pajėgų civilinė kontrolė-  Toliau restruktūrizuoti ir reformuoti ginkluotąsias pajėgas ir padidinti ginkluotųjų pajėgų skaidrumą bei civilinę priežiūrą.Teismų sistema-  Sumažinti neišnagrinėtų teismo bylų skaičių ir toliau didinti teismų veiksmingumą ir profesionalumą.-  Įdiegti vienodus standartus, kad būtų galima rinkti patikimus duomenis apie teismų sistemą.Kovos su korupcija politika-  Užtikrinti, kad būtų visapusiškai laikomasi tarptautinių kovos su korupcija konvencijų. Toliau stiprinti kovos su korupcija įstaigų gebėjimus.Žmogaus teisės ir mažumų apsauga-  Įgyvendinti kovos su diskriminacija teisės aktus.-  Toliau dėti pastangas integruoti vaikus su negalia ir gerinti jų sąlygas. Reformuoti vaikų globos sistemą ir užtikrinti, kad mažumų vaikai būtų integruoti į pagrindinės krypties švietimą.Regioniniai klausimai ir tarptautiniai įsipareigojimai-  Padėti integruotis negrįžti nusprendusiems pabėgėliams.Ekonominiai kriterijai-  Stiprinti fiskalinį konsolidavimą ir mažinti valstybinio sektoriaus vaidmenį, išmatuojamą pagal išlaidų santykį su BVP, siekiant suteikti erdvės privataus sektoriaus vystymuisi ir augimui.-  Paspartinti privatizaciją ir, kai tinkama, valstybei priklausančių įmonių likvidavimą, siekiant sustiprinti įmonių valdymą, sumažinti pusiau fiskalinius nuostolius, prisidėti prie fiskalinio konsolidavimo ir padidinti privataus sektoriaus veiklos dalį.-  Sumažinti darbo rinką varžantį struktūrinį nelankstumą, visų pirma susijusį su darbo rinkos reguliavimu, padidinti dalyvavimo ir užimtumo lygį.-  Sumažinti valstybės pagalbos ir BVP santykį ir sustiprinti konkurencijos politiką, siekiant sudaryti sąlygas laisvai ir neiškraipytai konkurencijai, kuri duotų naudos Serbijos vartotojams.-  Pagerinti švietimo sistemą siekiant sustiprinti įgūdžius, dėl kurių didėja užimtumo galimybės ir skatinamas ilgalaikis ekonomikos augimas.-  Pagerinti verslo aplinką siekiant padidinti plyno lauko tiesiogines užsienio investicijas.Europos standartaiVidaus rinkaLaisvas prekių judėjimas-  Toliau plėtoti standartizavimo sistemą ir rengtis tapti visateise Europos standartizacijos organizacijų nare.Laisvas kapitalo judėjimas-  Dar daugiau liberalizuoti trumpalaikio ir vidutinės trukmės kapitalo judėjimą.Muitai ir mokesčiai-  Užtikrinti tolesnį muitus ir mokesčius reglamentuojančių bei kitų su mokesčiais susijusių teisės aktų derinimą su acquis ir toliau stiprinti administracinius gebėjimus įgyvendinti šiuos teisės aktus bei kovoti su korupcija, tarptautiniu nusikalstamumu ir mokesčių slėpimu.-  Siekti daugiau skaidrumo ir gerinti keitimąsi informacija su ES valstybėmis narėmis, kad būtų galima lengviau įgyvendinti priemones, užkertančias kelią vengimui mokėti mokesčius arba jų slėpimui.Konkurencija-  Įgyvendinti teisės aktus valstybės pagalbos srityje ir užtikrinti veiksmingą valstybės pagalbos kontrolę vykdančios institucijos veikimą.Užimtumas ir socialinė politika-  Priimti priemones padidinti visų bendruomenių vaikų vidurinės mokyklos lankomumo lygį.-  Toliau plėtoti socialinės įtraukties ir socialinės apsaugos politiką.-  Užtikrinti atstovaujamojo socialinio dialogo veikimą.-  Toliau dėti pastangas pagerinti žmonių su negalia padėtį.Švietimas ir moksliniai tyrimai-  Priimti nacionalinę profesinio mokymo ir lavinimo kvalifikacijų sistemą; skatinti regioninį bendradarbiavimą aukštojo mokslo srityje.-  Priimti integruotą mokslinių tyrimų politiką.Sektorių politikaMVĮ ir pramonės politika-  Toliau įgyvendinti Europos mažųjų įmonių chartiją.Žemės ūkis-  Toliau dėti pastangas stiprinti žemės ūkio ir kaimo plėtros politikos formavimo ir įgyvendinimo administracinius gebėjimus.-  Toliau stiprinti veterinarijos, sanitarijos, fitosanitarijos ir maisto saugos teisę ir kontrolę.-  Gerinti atliekų tvarkymą ir mažinti žemės ūkio taršą.-  Tęsti maisto perdirbimo įmonių modernizavimą, kad jos atitiktų ES reikalavimus.Aplinka-  Užtikrinti visišką su ES acquis suderintų teisės aktų įgyvendinimą ir vykdymo užtikrinimą.-  Įgyvendinti atitinkamas tarptautines konvencijas ir Kioto protokolą.-  Priimti ir pradėti įgyvendinti strategijas dėl oro taršos, atliekų tvarkymo ir gamtos apsaugos.-  Visiškai įgyvendinti nacionalinę aplinkos apsaugos strategiją ir vandens strategiją.-  Toliau stiprinti aplinkosaugos institucijų administracinius gebėjimus nacionaliniu ir vietos lygmeniu.-  Įgyvendinti daugiametį aplinkos apsaugos politikos finansavimo ir investicijų planą.-  Baigti statyti pavojingų atliekų apdorojimo ir saugaus šalinimo įrenginius.Transporto politika-  Toliau įgyvendinti Susitarimo memorandumą dėl Pietryčių Europos pagrindinio regioninio transporto tinklo plėtros ir stiprinti bendradarbiavimą su Pietryčių Europos transporto observatorija.-  Toliau stiprinti administracinius gebėjimus, įskaitant dėl didelių investicinių projektų rengimo ir infrastruktūros išlaikymo.-  Užtikrinti tolesnį teisės aktų suderinimą su acquis transporto srityje, visų pirma dėl techninių ir saugos standartų (įskaitant dėl skaitmeninio tachografo įdiegimo).-  Įgyvendinti įsipareigojimus, prisiimtus pagal antrąjį pereinamąjį Europos bendrosios aviacinės erdvės susitarimo etapą.Energetika-  Priimti ir įgyvendinti ilgalaikę aplinką tausojančios energijos politikos strategiją.-  Toliau vykdyti regioninius ir tarptautinius įsipareigojimus siekiant sukurti konkurencingą regiono energijos rinką.-  Užbaigti Vinca mokslinių tyrimų reaktoriaus demontavimą.Informacinė visuomenė ir žiniasklaida-  Pradėti įgyvendinti ES bendrąsias nuostatas dėl elektroninių ryšių ir tęsti teisės aktų derinimą su ES acquis garso ir vaizdo sektoriuje.Finansų kontrolė-  Laikantis tarptautinių standartų ir gerosios ES patirties parengti ir įgyvendinti decentralizuoto valdymo atskaitomybės principus bei veikimo požiūriu nepriklausomo vidaus audito sistemą.-  Toliau plėtoti procedūras ir administracinius gebėjimus, siekiant užtikrinti veiksmingą ES finansinių interesų apsaugą.Statistika-  Toliau plėtoti kokybės valdymo sistemą; įdiegti žemės ūkio statistinių duomenų rengimo sistemą ir toliau plėtoti visas ūkio sektorių statistikos sritis.Teisingumas, laisvė ir saugumasVizos, sienų kontrolė, prieglobstis ir migracija-  Toliau stiprinti pasienio policijos ir muitinės tarnybų gebėjimus, pagerinti pasienio postų įrangą ir sustiprinti bendradarbiavimą su kaimyninėmis šalimis kovos su prekyba žmonėmis srityje.-  Pasiūlyti tvarų klausimo dėl grįžtančių asmenų integracijos sprendimą.Narkotikai-  Visiškai įgyvendinti nacionalinę kovos su piktnaudžiavimu narkotikais strategiją.Policija-  Toliau restruktūrizuoti policijos tarnybas, užtikrinti skaidrumą ir atskaitingumą, reformuoti policijos mokymą ir užtikrinti teisėsaugos institucijų bendradarbiavimą ir derinimą.Kova su organizuotu nusikalstamumu ir terorizmu-  Užtikrinti veiksmingos liudininkų apsaugos sistemos sukūrimą, pagerinti regioninį bendradarbiavimą, sustiprinti kovą su ekonominiais ir finansiniais nusikaltimais (įskaitant pinigų plovimą ir valiutos padirbinėjimą), sukčiavimu ir korupcija, palengvinti ryšių palaikymo pareigūnų, kuriuos skiria ES valstybės narės, įdarbinimą atitinkamose valstybinėse institucijose, dalyvaujančiose kovoje su organizuotu nusikalstamumu, ir įgyvendinti Palermo konvenciją dėl tarptautinio organizuoto nusikalstamumo.-  Stiprinti Vidaus reikalų ministerijos (ypač kovos su organizuotu nusikalstamumu skyriaus) gebėjimus ir tobulinti institucijų keitimosi žvalgybine informacija procedūras ir gebėjimus.-  3 PRIEDAS: KOSOVUI (PAGAL JT SAUGUMO TARYBOS REZOLIUCIJĄ NR. 1244) SKIRTI PRIORITETAITrumpalaikiai prioritetaiPagrindiniai prioritetai-  Konstruktyviai bendradarbiauti su Serbijos valdžios institucijomis tolesniame derybų etape siekiant rasti tvarų sprendimą dėl Kosovo statuso. Toliau glaudžiai bendradarbiauti su planavimo grupėmis, rengiančiomis numatomą tarptautinę arba ES misiją, siekiant visiško susitarimo įgyvendinimo.-  Užtikrinti visapusišką bendradarbiavimą su Tarptautiniu baudžiamuoju tribunolu buvusiajai Jugoslavijai.-  Užtikrinti visišką teisinės valstybės principų ir žmogaus teisių gerbimą bei mažumų apsaugą ir vykdyti visiško nepakantumo korupcijai, organizuotam nusikalstamumui ir finansiniams nusikaltimams politiką.-  Užtikrinti demokratinį Kosovo valdymą ir viešųjų paslaugų teikimą visiems jo gyventojams ir sukurti profesionalų, atskaitingą, prieinamą, atstovaujamąjį, nuo nederamos politinės įtakos apsaugotą viešąjį administravimą.-  Siekti pažangos vykdant savivaldos reformą ir stiprinti decentralizavimą skatinančius administracinius gebėjimus, atsižvelgiant į visų Kosovo bendruomenių nuomonę ir interesus, priimti teisinę sistemą ir iš biudžeto skirti pakankamų išteklių.-  Sukurti susitaikymui, etninei tolerancijai ir darniam daugiatautiškumui palankią aplinką, kuria būtų sudarytos perkeltųjų asmenų grįžimą skatinančios sąlygos. Užtikrinti pagarbą visoms bendruomenėms, jų saugumą, judėjimo bei dalyvavimo laisvę. Atvirai smerkti bet kokį priešiškumo mažumoms pasireiškimą. Aktyviai tirti visus etninius nusikaltimus.-  Sukurti bet kokios formos diskriminacijai nepakančią visuomenę ir skatinti nepalankiose sąlygose esančių visuomenės grupių integraciją.-  Toliau stiprinti nuosavybės teises, teisinę sistemą ir galimybę kreiptis į teismą, siekiant skatinti verslui palankią aplinką.Politiniai kriterijaiDemokratija ir teisinė valstybėLaikinosios savivaldos institucijos-  Visiškai užtikrinti efektyvią asamblėjos ir jos komitetų, vyriausybės ir savivaldybių veiklą, taip pat visišką nustatytų tvarkos taisyklių ir elgesio kodeksų laikymąsi bei pagarbą visų bendruomenių teisėms ir interesams.-  Didinti asamblėjos atskaitomybę ir skaidrumą ir stiprinti jos vykdomą vykdomosios valdžios priežiūrą. Stiprinti asamblėjos administracinius gebėjimus.-  Reguliariai leisti oficialųjį leidinį ir užtikrinti visišką jame spausdinamos informacijos teisingumą. Pagerinti atitinkamų kalbų versijų kontrolę siekiant užtikrinti jų tapatumą ir užtikrinti visuomenės galimybę gauti oficialųjį leidinį.-  Toliau didinti mažumų atstovavimą visose institucijose ir valstybės tarnybose savivaldybių ir centriniu lygmeniu.Parlamentas ir rinkimai-  Surengti laisvus ir sąžiningus rinkimus. Stiprinti nepriklausomą ir daugiatautę Centrinę rinkimų komisiją, kad ši galėtų laiku organizuoti rinkimus.-  Užtikrinti, kad būtų pakankamai balsavimo vietų ir visoms bendruomenėms sudarytos sąlygos bei garantuojamas saugumas pasinaudoti balsavimo teise. Sudaryti sąlygas šalies viduje perkeltiesiems asmenims ir pabėgėliams dalyvauti rinkimuose, net jei jų galimybės sugrįžti į Kosovą yra ribotos.-  Pagerinti visų naujų teisės aktų tikrinimą dėl jų atitikimo ES teisei.Viešasis administravimas-  Sustiprinti valdžios institucijų koordinavimo gebėjimus ir tiksliau apibrėžti centrinių ir vietos valdžios institucijų atsakomybės sritis siekiant užtikrinti politikos įgyvendinimo nuoseklumą. Sustiprinti valdžios institucijų vykdomos valstybės tarnybos priežiūros veiksmingumą.-  Užtikrinti, kad būtų griežtai taikomos skaidrios valstybės tarnautojų, įskaitant policijos ir teisingumo sistemos darbuotojus, atrankos, perkėlimo, vertinimo, kėlimo pareigose, elgesio ir atleidimo iš darbo bei finansų valdymo procedūros.-  Pagerinti Nepriklausomos priežiūros tarnybos ir Vyriausiojo valstybės tarnautojų skyrimo komiteto veikimą ir sustiprinti jų nepriklausomumą.-  Gerinti visoms bendruomenėms teikiamų pagrindinių viešųjų paslaugų kokybę ir prieinamumą, taip pat mažinti paklausą analogiškų struktūrų teikiamoms paslaugoms.-  Stiprinti decentralizavimo procesą ir priimti inter alia teisės aktus dėl vietos valdžios institucijų ir savivaldybių ribų.Teismų sistema-  Užtikrinti veiksmingą, nepriklausomą, atskaitingą ir nešališką teismų ir prokuratūros veikimą bei kad jiems nebūtų daroma politinė įtaka.-  Stiprinti prokuratūros veiklą siekiant užtikrinti, kad ji gebėtų laikytis autonomijos ir nešališkumo principų. Toliau stiprinti Specialiąją prokuratūros tarnybą. Užtikrinti veiksmingos liudytojų apsaugos sistemos įgyvendinimą.-  Patvirtinti teismų ir prokuratūros įstatymus ir juos įgyvendinti. Sukurti administracinio teisingumo sistemą ir patobulinti atitinkamus teisės aktus bei kompetencijos sritis.-  Visuose teismuose ir prokuratūros tarnybose įgyvendinti automatizuotą bylų valdymo sistemą. Sumažinti neišnagrinėtų bylų ir užtikrinti civilinių teismų sprendimų įgyvendinimą.-  Stiprinti municipalinius teismus ir policijos veiklą siekiant nešališkai kovoti su neteisėtu nuosavybės užėmimu, naudojimu ir neteisėtomis statybomis, už tai bausti ir užkirsti tam kelią.-  Toliau gerinti teisinį mokymą bei lavinimą, visų pirma teisėjų, prokurorų ir administracinio personalo. Pertvarkyti Teisėjų institutą į veiksmingą už teisėjų rengimą atsakingą instituciją.-  Plėtoti vyriausybės, kuriai nedaroma nederama politinė įtaka, gebėjimus imtis atsakomybės teisingumo ir vidaus reikalų srityse. Įgyvendinti Europos standartus atitinkančią nuo politinio kišimosi apsaugotą teisėjų ir prokurorų skyrimo, atleidimo ir kėlimo pareigose sistemą.Kovos su korupcija politika-  Įgyvendinti Korupcijos mažinimo įstatymą ir kovos su korupcija planą. Stiprinti Kovos su korupcija agentūrą ir imtis priemonių visiškam jos nepriklausomumui ir funkcionavimui užtikrinti.-  Tobulinti Kovos su korupcija agentūros, Gero valdymo tarnybos ir Kovos su korupcija tarybos kompetencijos sritis.Žmogaus teisės ir mažumų apsauga-  Remiantis Europos Tarybos rekomendacijomis užbaigti kurti teisinę sistemą ir sustiprinti žmogaus ir mažumų teisių apsaugos mechanizmų laikymąsi. Priimti ir įgyvendinti išsamią žmogaus teisių strategiją.-  Stiprinti žodžio laisvę reglamentuojantį teisinį pagrindą. Nepriklausomai žiniasklaidos komisijai suteikti reikiamus išteklius, kad būtų laikomasi teisės aktų nuostatų. Pašalinti bet kokį teisinį neaiškumą, susijusį su įžeidimu ir šmeižtu.-  Išrinkti ombudsmeną ir priimti teisines nuostatas, užtikrinančias ombudsmeno rekomendacijų įgyvendinimą.-  Nustatyti ir priimti vyriausybinę Kosovo moterų teisių puoselėjimo programą.-  Veiksmingai įgyvendinti kovai su diskriminacija skirtus teisės aktus. Konkrečiai užtikrinti ministerijų žmogaus teisių padalinių veikimą, nepriklausomumą ir koordinavimą su ombudsmeno veiksmais. Organizuoti informacines kampanijas siekiant apie šį įstatymą informuoti privatųjį sektorių, pilietinę visuomenę ir akademinę bendruomenę. Stebėti įstatymo įgyvendinimą ir teikti apie tai ataskaitas.-  Tęsti bendruomeninių tarnybų kūrimą ir pagalbą išlaikomiems asmenims, taip pat psichikos sveikatos srityje.-  Visoje šalyje plėtoti visoms rizikos grupėms skirtą kovos su diskriminacija politiką.Mažumų teisės, kultūrinės teisės ir mažumų apsauga-  Visiškai įgyvendinti Oficialių kalbų ir kultūrinio paveldo įstatymą ir sukurti veiksmingą jo įgyvendinimo stebėjimo mechanizmą.-  Sureguliuoti neoficialius susitarimus. Rasti tvarų pavojingose sąlygose stovyklose gyvenančių romų bendruomenių ir neoficialiuose centruose gyvenančių šalies viduje perkeltų asmenų grupių apgyvendinimo ir integracijos klausimų sprendimą.-  Stiprinti Bendruomenių ir grįžtančių asmenų ministerijos administracines struktūras ir atskaitomybės mechanizmus. Išaiškinti Vietos valdymo ministerijos ir Bendruomenių ir grįžtančių asmenų ministerijos atsakomybės sričių, susijusių su grįžtančiais asmenimis, pasidalijimą centriniu ir vietos lygmenimis. Toliau vystyti ir įgyvendinti bendrą bendruomenių ir grįžtančių asmenų strateginę programą; savivaldybių lygmeniu kurti mechanizmus, kuriais būtų padedama integruotis sugrįžusiems asmenims ir esančioms mažumų bendruomenėms.-  Palengvinti ir skatinti pabėgėlių bei visų bendruomenių perkeltųjų asmenų grįžimą ir baigti per 2004 m. kovo mėn. įvykius sugadinto ir sugriauto nekilnojamojo turto, įskaitant istorines ir religines vietas, atstatymą.Regioniniai klausimai ir tarptautiniai įsipareigojimai-  Stiprinti regioninį bendradarbiavimą ir gerus kaimyninius santykius.-  Įgyvendinti Vidurio Europos laisvosios prekybos sutartį (CEFTA) ir aktyviai dalyvauti visose atitinkamose regioninėse iniciatyvose, taip pat pagal Stabilumo paktą, įskaitant perėjimą prie labiau regioninės bendradarbiavimo sistemos proceso.Ekonominiai kriterijai-  Išlaikyti patikimą fiskalinę politiką ir užtikrinti, kad skurdo ir socialinės atstumties problemas siekianti spręsti socialinė politika nebūtų priešinga ilgalaikio viešųjų finansų tvarumo tikslui.-  Nustatyti metinius mokesčio už komunalines paslaugas surinkimo gerinimo tikslus ir parengti šių tikslų siekimo bei įgyvendinimo strategijas.-  Gerokai paspartinti buvusių visuomeninių įmonių privatizaciją, laikantis Patikos agentūros tvarkaraščio.-  Pagerinti visuomeninių įmonių valdymą, veiksmingumą ir finansinį tvarumą. Toliau stiprinti reguliavimo institucijų veiklos ir finansinį nepriklausomumą, siekiant padidinti skaidrumą ir konkurenciją atitinkamuose sektoriuose.-  Kurti ir įgyvendinti politikos priemones, lengvinančias perėjimą nuo neregistruoto prie registruoto darbo, siekiant sukurti veikiančią oficialią darbo rinką ir pagerinti darbo rinkos politikos veiksmingumą.Europos standartaiVidaus rinkaLaisvas prekių judėjimas-  Priimti horizontalaus poveikio pagrindinius teisės aktus, kurie sudarytų sąlygas sukurti reikiamą infrastruktūrą tinkamam įvairių institucijų (reglamentavimo, standartizacijos, akreditacijos, metrologijos, atitikties vertinimo ir rinkos priežiūros) veikimui ir darbo uždavinių atskyrimui, kad jos galėtų taikyti acquis dėl laisvo prekių judėjimo.Laisvas kapitalo judėjimas-  Priimti atitinkamus kokybiškai parengtus reikalavimus ir sustiprinti finansinio sektoriaus priežiūros sistemą.Muitai ir mokesčiai-  Toliau derinti su acquis muitus reglamentuojančius teisės aktus ir toliau stiprinti muitinės administracijos kovos su korupcija, padirbinėjimu ir tarptautiniu nusikalstamumu gebėjimus. Stiprinti baudžiamojo tyrimo padalinio gebėjimus.-  Stebėti, kad būtų laikomasi įsipareigojimų dėl preferencinių prekybos priemonių, ypač susijusių su kilmės šalimi, įgyvendinimo.-  Tęsti mokesčius reglamentuojančių teisės aktų derinimą su ES acquis ir stiprinti mokesčių administravimo tarnybos administracinius gebėjimus. Stiprinti mokesčių administravimo tarnybos mokesčių surinkimo gebėjimus, siekiant padidinti pajamas iš mokesčių.-  Įsipareigoti laikytis Įmonių apmokestinimo elgesio kodekso principų ir užtikrinti, kad naujosios mokestinės priemonės atitiktų tokius principus.Viešieji pirkimai-  Viešųjų pirkimų sistemą suderinti su acquis priimant reikiamus įgyvendinančius teisės aktus. Viešųjų pirkimų institucinei sistemai suteikti reikiamus administracinius gebėjimus ir nepriklausomumą savo užduotims atlikti.Intelektinės nuosavybės teisės-  Suteikti administracinius gebėjimus įgyvendinti Intelektinės nuosavybės įstatymą ir užtikrinti intelektinės nuosavybės teises.Užimtumas ir socialinė politika-  Priimti užimtumo strategiją ir pagerinti su užimtumu susijusių duomenų surinkimą.-  Pagerinti visuomenės informavimą apie galimybę naudotis socialinio draudimo sistemomis ir sustiprinti savivaldybių gebėjimus, susijusius su socialinės paramos klausimais.-  Pataisyti socialinio draudimo pensijų schemas reglamentuojančius teisės aktus.-  Persvarstyti socialinių išmokų sistemą, siekiant užtikrinti, jog nebūtų diskriminuojami jos gavėjai.Švietimas ir moksliniai tyrimai-  Padidinti biudžetą švietimui, visų pirma pagerinti mokyklų infrastruktūrą, baigti mokymą pamainomis ir spręsti medžiagos ir įrangos trūkumo problemą.-  Parengti veiksmų planus mokymo strategijoms įgyvendinti visais lygmenimis padidinus visų suinteresuotųjų šalių dialogą ir koordinavimą bei skirti reikiamus išteklius.-  Visiškai įgyvendinti profesinio mokymo teisės aktus ir pradėti įgyvendinti nacionalinės kvalifikacijų sistemos įstatymą.-  Toliau plėtoti nacionalinės mokymo stebėsenos ir vertinimo sistemą.-  Užtikrinti geresnį dalyvavimą ES aukštojo mokslo programose.Sektorių politikaPramonė ir MVĮ-  Įgyvendinti vidutinės trukmės MVĮ vystymą skatinančią strategiją, įskaitant MVĮ paramos agentūros ir Investicijų skatinimo agentūros stiprinimą. Toliau įgyvendinti Europos mažųjų įmonių chartiją.Žemės ūkis ir žuvininkystė-  Nustatyti aiškias žemės ūkio sektoriaus skirtingų tarnybų (įskaitant veterinarijos ir fitosanitarijos administravimo tarnybų) atsakomybės sritis ir jų santykius su Žemės ūkio, miškininkystės ir kaimo plėtros ministerija, vietos valdžia ir savivaldybėmis.-  Priimti Maisto įstatymą ir jį įgyvendinančius teisės aktus ir įsteigti atitinkamą įstatymą įgyvendinančią ir jos vykdymą užtikrinančią agentūrą.-  Užtikrinti gyvūnų identifikavimo ir jų judėjimo registravimo sistemos veikimą.-  Parengti žemės ūkio ir maisto perdirbimo įmonių modernizavimo planą.Aplinka-  Įgyvendinti asamblėjos priimtą Poveikio aplinkai vertinimo įstatymą.-  Įgyvendinti išsamų aplinkos apsaugos veiksmų planą, ypač susijusį su visuomenės sveikatos klausimais.-  Tęsti derinimą su Europos standartais aplinkos srityje.-  Toliau dėti pastangas didinti visuomenės informavimą ir pilietinės visuomenės dalyvavimą aplinkos apsaugos reikaluose.Transporto politika-  Toliau įgyvendinti Susitarimo memorandumą dėl Pietryčių Europos pagrindinio regioninio transporto tinklo plėtros, įskaitant priedą dėl Pietryčių Europos geležinkelių transporto srities.-  Įgyvendinti Kelių transporto įstatymą ir Kelių eismo saugumo įstatymą bei sukurti daugiarūšio transporto strategiją.-  Toliau tobulinti duomenimis grindžiamą turto valdymą transporto infrastruktūrai išlaikyti ir remontuoti. Užtikrinti, kad lengvatas reglamentuojanti teisinė sistema atitiktų ES reikalavimus ir imtis priemonių investuotojams pritraukti, įskaitant viešojo ir privačiojo sektorių partneryste, siekiant bendrai finansuoti didelius ir strateginius infrastruktūros darbus.-  Užtikrinti, kad geležinkelių sektoriaus plėtra atitiktų ekonominio vystymo strategiją.-  Užtikrinti reikiamą Prištinos oro uosto saugumo lygį ir užtikrinti patikimą bei atskaitingą jo valdymą.-  Persvarstyti ir pagerinti vairavimo pažymėjimų išdavimo ir transporto priemonių techninės apžiūros sistemą.Energetika-  Užtikrinti elektros energijos tiekimo bendrovės gyvybingumą ir tvarumą, visų prima žymiai padidinant pajamų surinkimą ir skatinant gerą valdymą.-  Toliau vykdyti įsipareigojimus, prisiimtus pagal Energijos bendrijos sutartį. Tęsti „Kosovo C“ elektros gamybos ir tiekimo projekto rengimą visiškai laikantis acquis , kaip numatyta Energijos bendrijos sutartyje.Informacinė visuomenė ir žiniasklaida-  Priimti ir pradėti įgyvendinti elektroninių ryšių tinklų ir paslaugų politiką, kuria siekiama visiškai liberalizuoti rinką ir sukurti stabilią, atvirą ir konkurencingą aplinką užsienio investicijoms pritraukti ir paslaugų kokybei pagerinti.-  Stiprinti reguliavimo institucijos administracinius gebėjimus. Sustiprinti jos padėtį ir užtikrinti jos veiklos ir finansinį nepriklausomumą.-  Užtikrinti stabilų ir tvarų viešojo transliuotojo RTK, Nepriklausomos žiniasklaidos komisijos ir Žiniasklaidos fondo finansavimą.Finansų kontrolė-  Tęsti pastangas įgyvendinti viešosios vidaus finansų kontrolės strategiją ir atitinkamus įstatymus, kurių pagrindu įgyvendinami šios srities vidutinės trukmės prioritetai.Statistika-  Stiprinti Statistikos tarnybos administracinius gebėjimus ir pagerinti jos veiklos bei finansinį nepriklausomumą. Užtikrinti statistinių duomenų patikimumą, šiuo tikslu užtikrinant, kad apklausų respondentai Statistikos tarnybai laiku ir nemokamai pateiktų kokybiškus duomenis.-  Toliau rengti ekonominę statistiką ir spartinti socialinės statistikos rengimą.Teisingumas, laisvė ir saugumasVizos, sienų kontrolė, prieglobstis ir migracija-  Padidinti asmenų srautų per sieną ir skiriančiąją liniją kontrolės veiksmingumą ir padidinti pasienio ir skiriančiosios linijos policijos departamento veiklos veiksmingumą ir skaidrumą.-  Stiprinti sienos ir skiriančiosios linijos valdymo institucijų bendradarbiavimą ir bendradarbiavimą su kaimyninėmis šalimis.-  Įsteigti pabėgėlių prieglaudas ir priėmimo centrus.-  Priimti Europos standartus atitinkantį Migracijos įstatymą. Parengti migracijai skirtą strategiją ir veiksmų planą, kuriais visų pirma būtų sprendžiamas iš užsienio grįžtančių asmenų readmisijos ir reintegracijos klausimas.Pinigų plovimas-  Padidinti Kosovo policijos tarnybos Finansinių tyrimų padalinio organizuoto nusikalstamumo tyrimų direktorato gebėjimus. Mokyti šioje srityje besispecializuojančius prokurorus ir teisėjus. Didinti skirtingų susijusių institucijų gebėjimus pinigų plovimo srityje.Narkotikai-  Sukurti narkotikų prevencijos strategiją ir atitinkamą ją įgyvendinantį veiksmų planą. Toliau stiprinti vietos narkotikų tyrimo padalinio pajėgumus.Policija-  Priimti Policijos įstatymą.-  Pagerinti nusikaltimų tyrimo veiksmingumą. Priimti ir įgyvendinti KPT steigimo teisės aktus bei stiprinti jos tyrimų ir vidaus kontrolės gebėjimus. Sustiprinti jos vadovybę.-  Priimti nusikalstamumo mažinimo strategiją ir ją įgyvendinti. Parengti ginklų surinkimo strategiją, pabaigti rengti ir įgyvendinti mažo kalibro ginklams skirtus teisės aktus.-  Sukurti kovos su organizuotu nusikalstamumu ir terorizmu strategiją.-  Užbaigti kurti organizuotam nusikalstamumui skirtą teisinę sistemą.-  Toliau stiprinti KPT kovos su organizuotu nusikalstamumu direktorato vietos gebėjimus. Įgyvendinti kovos su prekyba žmonėmis veiksmų planą.Asmens duomenų apsauga-  Parengti acquis , visų pirma Duomenų apsaugos direktyvą (95/46/EB) atitinkantį išsamų įstatymą dėl asmens duomenų apsaugos ir jį įgyvendinti. Sukurti nepriklausomą duomenų apsaugos priežiūros instituciją, kuriai būtų suteiktos reikiamos galios ir pakankami finansiniai ir žmogiškieji ištekliai.Vidutinės trukmės prioritetaiPolitiniai kriterijaiDemokratija ir teisinė valstybėViešasis administravimas-  Tęsti darnaus viešojo administravimo reformą, atsižvelgiant į biudžetinius apribojimus. Gerinti vietos administravimo tarnybų gebėjimus nešališkai teikti veiksmingas paslaugas savo rinkėjams.Teisinė sistema-  Remiantis visais šiuo metu Kosove taikomais teisės šaltiniais nustatyti ir konsoliduoti įstatymų rinkinį, kuriame gerbiamos visų bendruomenių teisės ir interesai.-  Stiprinti teismų ir teisėsaugos institucijų administracinius gebėjimus, koordinavimą ir veiksmingumą. Užtikrinti, kad būtų visapusiškai įgyvendinama teisinės pagalbos sistema. Kurti alternatyvių ginčų sprendimų būdų mechanizmą.-  Tobulinti kalinimo sistemą, ypač didelį dėmesį skiriant saugumui, kontrolei, valdymui, profesiniam lavinimui ir reintegracijos programoms bei kalinimo įstaigų sąlygoms.Kovos su korupcija politika-  Sukurti sektorių kovos su korupcija veiksmų planus ir padidinti viešojo administravimo įstaigų personalo informavimą apie šią problemą.-  Užtikrinti kovos su korupcija teisės aktų įgyvendinimą.Žmogaus teisės ir mažumų apsauga-  Užtikrinti aktyvų mažumų bendruomenių gyvenimą, jų gebėjimą dalyvauti visuomenės gyvenime, jų nediskriminuojant, imantis konkrečių jų saugumą ir judėjimo laisvę užtikrinančių priemonių, taip pat suteikiant vienodas sąlygas ir galimybes naudotis viešosiomis paslaugomis.-  Įgyvendinti Lyčių lygybės įstatymą. Užtikrinti, kad moterų teisių aspektas būtų įtrauktas į visas vykdomas politikos sritis ir teisės aktus.-  Sukurti integruotą kultūros paveldo išsaugojimo politiką. Aktyviai dalyvauti plečiant visuomenės supratimą apie kultūros paveldą ir jo išsaugojimą.-  Užtikrinti, kad Kadastro agentūroje ir savivaldybių kadastro biuruose būtų galima skaidriai ir be diskriminacijos pasinaudoti visais nuosavybės įrašais ir kad veiktų atskaitomybės mechanizmai.Regioniniai klausimai ir tarptautiniai įsipareigojimai-  Toliau stiprinti regioninį ir tarptautinį bendradarbiavimą, taip pat teisėsaugos srityje, įskaitant įtariamųjų ir nuteistų asmenų perkėlimą ir abipusę teisinę pagalbą.Ekonominiai kriterijai-  Toliau stiprinti nuosavybės teises, teisinės valstybės principus ir galimybę kreiptis į teismą siekiant skatinti verslui palankią aplinką.-  Sukurti valstybei priklausančių įmonių privatizavimo, o prireikus ir restruktūrizavimo strategiją, siekiant stiprinti įmonių valdymą ir gerinti šių įmonių veiklos rezultatus bei mažinant subsidijas įmonių sektoriui.-  Sukurti ir įgyvendinti aktyvios darbo rinkos politikos nuostatas glaudžiai bendradarbiaujant su vietos verslo bendruomene, siekiant pagerinti derinimo prie darbo rinkos procesą ir padidinti kvalifikuotų darbuotojų dalį darbo rinkoje.-  Įgyvendinti tinkamą politiką siekiant padidinti švietimo visais lygmenimis kiekybę ir kokybę.-  Padidinti eksporto pajėgumus.Europos standartaiVidaus rinkaLaisvas prekių judėjimas-  Tęsti teisės derinimą su naujojo, visuotinio bei senojo požiūrio direktyvomis.-  Priimti likusius Europos standartus.-  Sukurti rinkos stebėjimo struktūrą.Muitai ir mokesčiai-  Tęsti muitų ir mokesčių teisės aktų derinimą su ES acquis . Toliau tobulinti mokesčių ir muitinės tarnybų administracinius gebėjimus užtikrinti teisės aktų vykdymą ir kovoti su korupcija, tarpvalstybiniu nusikalstamumu ir mokesčių slėpimu.Viešieji pirkimai-  Užtikrinti, kad visų lygių perkančiosios institucijos ir subjektai veiksmingai taikytų viešųjų pirkimų taisykles; siekiant šio tikslo kurti veiklos priemones, organizuoti mokymus ir didinti administracinius gebėjimus.Intelektinės nuosavybės teisė-  Toliau stiprinti intelektinės, pramoninės ir komercinės nuosavybės teisių apsaugą vadovaujantis vidutinės trukmės strategija.Užimtumas-  Stiprinti darbo inspekcijų administracinius gebėjimus.Švietimas ir moksliniai tyrimai-  Stiprinti švietimo sektoriaus kokybės užtikrinimo mechanizmus.-  Toliau dėti pastangas profesinio mokymo ir lavinimo sistemą bei aukštojo mokslo sektorių susieti su darbo rinka ir ekonominiais poreikiais.-  Skatinti regioninį bendradarbiavimą aukštojo mokslo srityje.-  Pradėti kurti mokslinius tyrimus skatinančią politiką.Sektorių politikaŽemės ūkis ir žuvininkystė-  Plėtoti politiką ir reguliavimo sistemą, skirtą perspektyviai žemės reformai remti. Remti žemės ūkio paskirties žemės apsaugą nuo neplanuoto miesto vietovių plėtojimo.-  Įvertinti žemės ūkio ir maisto produktų perdirbimo įmonių atitikimą ES reikalavimams ir parengti šių įmonių modernizavimo programą.-  Imtis priemonių užtikrinti veiksmingą naminių augalų produktų kontrolę, visų pirma produktų, kuriems nustatyti konkretūs ES reikalavimai.-  Sukurti veiksmingą miškovaldos struktūrą, visų pirma skirtą kovoti su neteisėtu miškų kirtimu ir miškų gaisrais.Aplinka-  Priimti priemones erdvės planavimui užtikrinti.-  Pagerinti Aplinkos ir erdvės planavimo ministerijos institucinius gebėjimus, pagerinti administracinių institucijų, sprendžiančių su aplinka susijusius klausimus, koordinavimą.-  Aplinkos apsaugos reikalavimus įtraukti į kitiems sektoriams taikomą politiką, visų pirma energetikos ir transporto.Transporto politika-  Imtis priemonių pagerinti kelių eismo saugą.-  Suplanuoti ir įgyvendinti transporto infrastruktūros išlaikymo ir atstatymo, taip pat naujos infrastruktūros statybos priemones, jei reikia, viešojo ir privataus sektorių partnerystės priemonėmis.-  Sukurti ir įgyvendinti daugiarūšio transporto strategiją.Energetika-  Rengti įstatymų leidybos ir reguliavimo sistemas, siekiant skatinti privataus ir viešojo sektorių partnerystę ir mišrias investicijas energijos sektoriuje pagal investicijų skatinimo analizės išvadas.-  Toliau gerinti elektros tiekimo įmonės veiklą ir ją integruoti į regioninę elektros energijos rinką.Informacinė visuomenė ir žiniasklaida-  Derinti teisės aktus su reguliavimo sistema ir įgyvendinti elektroninių ryšių tinklų ir paslaugų teisės aktus, siekiant sukurti atviresnę ir konkurencingesnę aplinką ir sustiprinti telekomunikacijų reguliavimo tarnybos veiklos ir finansinį nepriklausomumą.Finansų kontrolė-  Koordinuojant Finansų ministerijai rengti tarptautinius standartus bei ES gerąją patirtį atitinkančius decentralizuoto valdymo atskaitomybės ir veikimo požiūriu nepriklausomo vidaus audito principus ir juos taikyti, šiuo tikslu parengiant suderintus teisės aktus ir užtikrinant tinkamus administracinius gebėjimus.-  Stiprinti Aukščiausiosios audito institucijos veiklos pajėgumus, taip pat finansinį ir veiklos nepriklausomumą. Atsižvelgti į jos rekomendacijas ir jas įgyvendinti.Statistika-  Stiprinti bendradarbiavimą ir koordinavimą Kosovo statistikos sistemoje, parengti kokybės valdymo sistemą ir dokumentą bei standartizuoti statistinių duomenų rengimo ir sklaidos procedūras.Teisingumas, laisvė ir saugumasVizos, sienų kontrolė, prieglobstis ir migracija-  Toliau didinti Sienų, prieglobsčio ir migracijos direktorato prie Vidaus reikalų ministerijos gebėjimus. Toliau stiprinti Kosovo policijos tarnybos pasienio ir skiriančiosios linijos policijos tarnybos operatyvinius gebėjimus.Kova su organizuotu nusikalstamumu ir terorizmu-  Įgyvendinti ir atnaujinti kovos su organizuotu nusikalstamumu ir terorizmu strategiją.-  Stiprinti vietos institucijų gebėjimus tirti organizuotą nusikalstamą veiklą.-  Stiprinti teismų gebėjimus persekioti baudžiamąja tvarka bei nagrinėti organizuoto nusikalstamumo ir finansinių nusikaltimų bylas.Narkotikai-  Užtikrinti tarpžinybinį ir tarptautinį bendradarbiavimą, gerokai pagerinti kovos su prekyba narkotikais rezultatus.Asmens duomenų apsauga-  Įgyvendinti su acquis suderintą įstatymą dėl asmens duomenų apsaugos ir užtikrinti veiksmingą stebėseną bei vykdymą.[1] Tarybos sprendimas dėl Europos partnerystės su Juodkalnija principų, prioritetų ir sąlygų, Nr. 49/2007 (OL L 20, 2007 1 27, p.16).[2] OL L 86, 2004 3 24, p. 1. Reglamentas su paskutiniais pakeitimais, padarytais Reglamentu (EB) Nr. 269/2006 (OL L 47, 2006 2 17, p. 7).[3] 2006 m. sausio 30 d. Tarybos sprendimas 2006/56/EB dėl Europos partnerystės su Serbija ir Juodkalnija, įskaitant Kosovą, principų, prioritetų ir sąlygų, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje Nr. 1244, panaikinantis Sprendimą 2004/520/EB (OL L 35, 2006 2 7, p. 32).[4] OL L 210, 2006 7 31, p. 82.[5] OL L 306, 2000 12 7, p. 1. Reglamentas su paskutiniais pakeitimais, padarytais Reglamentu (EB) Nr. 2112/2005 (OL L 344, 2005 12 27, p. 23).


               EUROPOS KOMISIJA
            Briuselis, 2017 04 24
            COM(2017) 187 final
            2017/0083(NLE)
            Pasiūlymas
            TARYBOS SPRENDIMAS
            dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

               AIŠKINAMASIS MEMORANDUMAS

               Pridedamas pasiūlymas yra Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas), sudarymo teisinė priemonė.

               Pagal Stojimo aktą Kroatija prie Europos Sąjungos ir jos valstybių narių pasirašytų ar sudarytų tarptautinių susitarimų įsipareigoja prisijungti sudarydama prie tų susitarimų pridedamus protokolus.

               Partnerystės ir bendradarbiavimo susitarimas, nustatantis Europos Bendrijų bei jų valstybių narių ir Uzbekistano Respublikos partnerystę, (toliau – Susitarimas) buvo pasirašytas 1996 m. birželio 21 d. ir įsigaliojo 1999 m. liepos 1 d.

               [data] Tarybai priėmus sprendimą dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos  partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu ir jo laikino taikymo, Protokolas buvo pasirašytas [data] [vieta].

               Pagal siūlomą Protokolą Kroatijos Respublika tampa Susitarimo susitariančiąja šalimi, o Sąjunga įpareigojama pateikti autentišką Susitarimo versiją kroatų kalba.

               Komisija siūlo Tarybai Europos Sąjungos ir jos valstybių narių vardu sudaryti Protokolą.

               Dėl pritarimo Protokolui kreipiamasi į Europos Parlamentą.

               2017/0083 (NLE)

               Pasiūlymas

               TARYBOS SPRENDIMAS

               dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 6 dalies a punktu,

               atsižvelgdama į Kroatijos Respublikos stojimo aktą, ypač į jo 6 straipsnio 2 dalį,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)pagal Tarybos sprendimą (ES) .../...
                  1
                Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolas (toliau – Protokolas), kuriuo atsižvelgiama į Kroatijos Respublikos įstojimą į Europos Sąjungą, buvo pasirašytas [įrašyti datą] su sąlyga, kad jis bus sudarytas vėliau;

               (2)Protokolo sudarymui taikoma atskira procedūra tais klausimais, kurie patenka į Europos atominės energijos bendrijos kompetencijos sritį;

               (3)Protokolas turėtų būti patvirtintas Sąjungos ir jos valstybių narių vardu,

               PRIĖMĖ ŠĮ SPRENDIMĄ:

                  1 straipsnis

               Sąjungos ir jos valstybių narių vardu patvirtinamas Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolas, kuriuo atsižvelgiama į Kroatijos Respublikos įstojimą į Europos Sąjungą.

               Šio Protokolo tekstas pridedamas prie šio sprendimo.

               2 straipsnis

               Tarybos pirmininkas paskiria asmenį (-is), įgaliotus Sąjungos ir jos valstybių narių vardu pateikti Protokolo 4 straipsnio 1 dalyje nurodytą pranešimą.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  [data] Tarybos sprendimas (ES) .../... dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu ir jo laikino taikymo (OL L, ...).

    ---documentbreak---

               EUROPOS KOMISIJA
            Briuselis, 2017 04 24
            COM(2017) 187 final
            PRIEDAS
            prie
            Pasiūlymo dėl Tarybos sprendimo
            dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

               PARTNERYSTĖS IR BENDRADARBIAVIMO SUSITARIMO,
                  NUSTATANČIO EUROPOS BENDRIJŲ BEI JŲ VALSTYBIŲ NARIŲ
                  IR UZBEKISTANO RESPUBLIKOS PARTNERYSTĘ, PROTOKOLAS,
                  KURIUO ATSIŽVELGIAMA Į

               KROATIJOS RESPUBLIKOS ĮSTOJIMĄ

               Į EUROPOS SĄJUNGĄ

               BELGIJOS KARALYSTĖ,

               BULGARIJOS RESPUBLIKA,

               ČEKIJOS RESPUBLIKA,

               DANIJOS KARALYSTĖ,

               VOKIETIJOS FEDERACINĖ RESPUBLIKA,

               ESTIJOS RESPUBLIKA,

               AIRIJA,

               GRAIKIJOS RESPUBLIKA,

               ISPANIJOS KARALYSTĖ,

               PRANCŪZIJOS RESPUBLIKA

               KROATIJOS RESPUBLIKA,

               ITALIJOS RESPUBLIKA

               KIPRO RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               VENGRIJA,

               MALTOS RESPUBLIKA,

               NYDERLANDŲ KARALYSTĖ,

               AUSTRIJOS RESPUBLIKA,

               LENKIJOS RESPUBLIKA,

               PORTUGALIJOS RESPUBLIKA,

               RUMUNIJA,

               SLOVĖNIJOS RESPUBLIKA,

               SLOVAKIJOS RESPUBLIKA,

               SUOMIJOS RESPUBLIKA,

               ŠVEDIJOS KARALYSTĖ,

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

               Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties Susitariančiosios Šalys (toliau – valstybės narės),

               EUROPOS SĄJUNGA, toliau – Sąjunga, ir

               EUROPOS ATOMINĖS ENERGIJOS BENDRIJA

               IR

               UZBEKISTANO RESPUBLIKA,

               toliau kartu – Susitariančiosios Šalys,

               KADANGI 1996 m. birželio 21 d. Florencijoje pasirašytas Partnerystės ir bendradarbiavimo susitarimas, nustatantis Europos Bendrijų bei jų valstybių narių ir Uzbekistano Respublikos partnerystę (toliau – Susitarimas);

               KADANGI 2011 m. gruodžio 9 d. Briuselyje pasirašyta Sutartis dėl Kroatijos Respublikos stojimo į Europos Sąjungą;

               KADANGI pagal Akto dėl Kroatijos Respublikos stojimo sąlygų ir Europos Sąjungos sutarties, Sutarties dėl Europos Sąjungos veikimo bei Europos atominės energijos bendrijos steigimo sutarties pritaikomųjų pataisų 6 straipsnio 2 dalį dėl Kroatijos Respublikos prisijungimo prie Susitarimo susitariama sudarant prie jo pridedamą protokolą;

               ATSIŽVELGDAMOS į Kroatijos Respublikos įstojimą į Europos Sąjungą 2013 m. liepos 1 d.,

               SUSITARĖ:

               1 STRAIPSNIS

               Kroatijos Respublika tampa 1996 m. birželio 21 d. Florencijoje pasirašyto Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, Susitariančiąja Šalimi. Kroatijos Respublika, kaip ir kitos Sąjungos valstybės narės, taip pat priima Susitarimo tekstą ir prie baigiamojo akto, pasirašyto tą pačią dieną, pridėtų bendrų deklaracijų, deklaracijų ir pasikeitimo laiškais tekstus ir 2004, 2008 ir 2011 m. pasirašytų protokolų, kurie yra neatskiriamos Susitarimo dalys, tekstus ir į juos atsižvelgia.

               2 STRAIPSNIS

               Vėliau po šio Protokolo parafavimo Sąjunga valstybėms narėms ir Uzbekistano Respublikai pateikia Susitarimo tekstą kroatų kalba. Su sąlyga, kad šis protokolas įsigalios, šio straipsnio pirmajame sakinyje nurodyta kalbos versija tampa autentiška tokiomis pačiomis sąlygomis kaip ir Susitarimo versijos anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir uzbekų kalbomis.

               3 STRAIPSNIS

               Šis Protokolas yra neatskiriama Susitarimo dalis.

               4 STRAIPSNIS

               1.
                     Šį Protokolą patvirtina Susitariančiosios Šalys pagal savo procedūras. Susitariančiosios Šalys viena kitai praneša, kad būtinos procedūros yra baigtos. Patvirtinimo dokumentai deponuojami Europos Sąjungos Tarybos generaliniame sekretoriate.

               2.
                     Šis Protokolas įsigalioja pirmą kito mėnesio dieną po to, kai deponuojamas paskutinis patvirtinimo dokumentas.

               3.
                     Iki šio Protokolo įsigaliojimo dienos, jis laikinai taikomas nuo 2013 m. liepos 1 d.

               5 STRAIPSNIS

               Šis Protokolas parengtas dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir uzbekų kalbomis ir tekstas kiekviena šių kalbų yra vienodai autentiškas.

               TAI PATVIRTINDAMI, toliau nurodyti tinkamai įgalioti atstovai

               pasirašė šį Protokolą.

               Priimta … [vieta] … [data]

               EUROPOS SĄJUNGOS, EUROPOS ATOMINĖS ENERGIJOS BENDRIJOS IR VALSTYBIŲ NARIŲ VARDU

               UZBEKISTANO RESPUBLIKOS VARDU


               EUROPOS KOMISIJA
            Briuselis, 2016 10 14
            COM(2016) 654 final
            2016/0320(NLE)
            Pasiūlymas
            TARYBOS SPRENDIMAS
            dėl valstybių narių finansinių įnašų, įskaitant 2018 m. sumos viršutinę ribą, 2017 m. metinę įnašo sumą ir pirmąją 2017 m. įnašo dalį, Europos plėtros fondui finansuoti

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Pasiūlymą sudaro:

               –2018 m. metinės įnašo sumos viršutinė riba;

               –2017 m. metinė įnašo suma;

               –2017 m. pirmosios įnašo dalies suma.

                  11-ojo Europos plėtros fondo (EPF) ir kitų EPF lėšos, kurios vis dar naudojamos (t. y. 8-ojo, 9-ojo ir 10-ojo EPF), yra administruojamos remiantis šiuo taisyklių rinkiniu, kurį sudaro:

                  dabartinis Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (toliau – AKR ir ES partnerystės susitarimas) su paskutiniais pakeitimais
                     1
                  ,

                  Taryboje posėdžiavusių Europos Sąjungos valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                     2
                   (toliau – Vidaus susitarimas dėl 11-ojo EPF),

                  Tarybos reglamentas (ES) 2015/323 dėl 11-ajam Europos plėtros fondui taikomo finansinio reglamento
                     3
                   (toliau – 11-ajam EPF taikomas finansinis reglamentas).

                  Į pirmiau minėtus dokumentus įtraukti valstybių narių daugiamečiai įsipareigojimai finansiškai remti EPF iždą. 11-ajam EPF taikomame finansiniame reglamente nustatyta, kad valstybės narės turi reguliariai mokėti įnašus į EPF iždą pagal iš anksto nustatytus finansinius įsipareigojimus. Reguliarus įnašų mokėjimas nustatomas techniniais Tarybos sprendimais, kurie atspindi anksčiau priimtų finansinių įsipareigojimų įgyvendinimą.

                  Todėl kai kurios šio aiškinamojo memorandumo antraštės nėra taikomos reguliariems reikalavimams sumokėti įnašus, pvz., šiam reikalavimui.

               •Suderinamumas su toje pačioje politikos srityje galiojančiomis nuostatomis

                  Žr. 1 punktą „Pasiūlymo pagrindimas ir tikslai“.

               •Suderinamumas su kitomis Sąjungos politikos sritimis

                  Žr. 1 punktą „Pasiūlymo pagrindimas ir tikslai“.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Pagal Reglamento dėl 11-ajam EPF taikomo finansinio reglamento 21 straipsnio 7 dalį atskirai nurodoma Komisijos valdoma suma ir Europos investicijų banko (EIB) valdoma suma.

                  Pagal 11-ajam EPF taikomo finansinio reglamento 52 straipsnį EIB atsiuntė Komisijai atnaujintas jos valdomų priemonių įsipareigojimų ir mokėjimų įverčius.

                  11-ajam EPF taikomo finansinio reglamento 22 straipsnio 1 dalyje nustatyta, kad reikalavimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl pagal šį pasiūlymą reikalavimai sumokėti įnašus susiję su 10-ajam EPF nustatytomis EIB ir Komisijos valdomomis sumomis.

                  Pagal 11-ajam EPF taikomo finansinio reglamento 21 straipsnio 5 dalį Taryba priima sprendimą dėl šio pasiūlymo ne vėliau kaip per 21 kalendorinę dieną nuo tos dienos, kai Komisija pateikė pasiūlymą.

                  Pagal Tarybos sprendimo 2013/759/ES 1 straipsnį, kuriuo nustatoma pereinamojo laikotarpio priemonė
                     4
                  , įsigaliojus Vidaus susitarimui dėl 11-ojo EPF atitinkamai sumažinamos valstybių narių įnašų, nurodytų Vidaus susitarimų dėl 8-ojo, 9-ojo ir 10-ojo EPF 1 straipsnio 2 dalies a punkte, dalys. Atsižvelgiant į kiekvienos valstybės narės pasirinktą koregavimo metodą, toks sumažinimas turės poveikio 2015, 2016 ir 2017 m. valstybių narių  mokėtiniems įnašams.

                  11-ajam EPF taikomo finansinio reglamento 23 straipsnio 1 dalyje nustatyta, kad valstybei narei nesumokėjus mokėtinos įnašo dalies iki nustatyto termino, jos bus pareikalauta sumokėti nesumokėtos sumos palūkanas. Nesumokėtos sumos palūkanos mokamos tame straipsnyje nustatyta tvarka.

               •Subsidiarumo principas (neišimtinės kompetencijos atveju)

                  Žr. 1 punktą. „Pasiūlymo pagrindimas ir tikslai“.

               •Proporcingumo principas

                  Žr. 1 punktą. „Pasiūlymo pagrindimas ir tikslai“.

               •Priemonės pasirinkimas

                  Žr. 1 punktą. „Pasiūlymo pagrindimas ir tikslai“.

               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Ex-post vertinimas ir galiojančių teisės aktų tinkamumo patikros

                  Netaikoma

               •Konsultacijos su suinteresuotaisiais subjektais

                  Netaikoma

               •Tiriamųjų duomenų rinkimas ir naudojimas

                  Netaikoma

               •Poveikio vertinimas

                  Netaikoma

               •Reglamentavimo tinkamumas ir supaprastinimas

                  Netaikoma

               •Pagrindinės teisės

                  Netaikoma

               4.POVEIKIS BIUDŽETUI

                  Netaikoma

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Netaikoma

               •Aiškinamieji dokumentai (direktyvoms)

                  Netaikoma

               •Išsamus konkrečių pasiūlymo nuostatų paaiškinimas

                  Netaikoma

               2016/0320 (NLE)

               Pasiūlymas

               TARYBOS SPRENDIMAS

               dėl valstybių narių finansinių įnašų, įskaitant 2018 m. sumos viršutinę ribą, 2017 m. metinę įnašo sumą ir pirmąją 2017 m. įnašo dalį, Europos plėtros fondui finansuoti

               EUROPOS SĄJUNGOS TARYBA,

               atsižvelgdama į Europos Sąjungos sutartį ir į Sutartį dėl Europos Sąjungos veikimo,

               atsižvelgdama į Afrikos, Karibų ir Ramiojo vandenyno valstybių grupės narių ir Europos bendrijos bei jos valstybių narių partnerystės susitarimą su paskutiniais pakeitimais
                  5
                (toliau – AKR ir ES partnerystės susitarimas),

               atsižvelgdama į Taryboje posėdžiavusių Europos Sąjungos valstybių narių vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                  6
                (toliau – Vidaus susitarimas), ypač į jo 7 straipsnio 2 dalį,

               atsižvelgdama į 2015 m. kovo 2 d. Tarybos reglamentą (ES) 2015/323 dėl 11-ajam Europos plėtros fondui taikomo finansinio reglamento
                  7
                (toliau – 11-ajam EPF taikomas finansinis reglamentas), ypač į jo 21 straipsnio 2 dalį,

               atsižvelgdama į Europos Komisijos pasiūlymą,

               kadangi:

               (1)pagal 11-ajam EPF taikomo finansinio reglamento 21 straipsnio 2 dalyje nustatytą tvarką iki 2016 m. spalio 15 d. Komisija pateikia pasiūlymą, kuriame nurodoma a) 2018 m. metinės įnašo sumos viršutinė riba; b) 2017 m. metinė įnašo suma; c) 2017 m. pirmosios įnašo dalies suma ir d) preliminari neprivaloma tikėtinų metinių įnašų sumų 2019–2020 m. prognozė;

               (2)pagal 11-ajam EPF taikomo finansinio reglamento 52 straipsnį 2016 m. liepos 28 d. Europos investicijų bankas (toliau – EIB) pateikė Komisijai atnaujintus jo valdomų priemonių įsipareigojimų ir mokėjimų įverčius;

               (3)11-ajam EPF taikomo finansinio reglamento 22 straipsnio 1 dalyje nustatyta, kad reikalavimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl reikėtų panaudoti 10-ojo EPF lėšas;

               (4)Komisijos siūlymu 2015 m. lapkričio 24 d. Taryba priėmė sprendimą, kuriuo nustatė, kad valstybių narių Komisijai ir Europos investicijų bankui mokėtino 2017 m. EPF metinės įnašo sumos viršutinė riba yra atitinkamai 3 850 000 000 EUR ir 150 000 000 EUR
                  8
               ;

               (5)2013 m. gruodžio 12 d. Taryba patvirtino pereinamojo laikotarpio priemonės sukūrimą, priimdama sprendimą dėl EPF valdymo pereinamojo laikotarpio priemonių nuo 2014 m. sausio 1 d. iki įsigalios vidaus susitarimas dėl 11-ojo Europos plėtros fondo
                  9
               ,

               PRIĖMĖ ŠĮ SPRENDIMĄ:

               1 straipsnis

               Valstybių narių 2018 m. EPF įnašų metinės sumos viršutinė riba yra 4 550 000 000 EUR Komisijai ir 250 000 000 EUR – EIB.

               2 straipsnis

               Valstybių narių 2017 m. EPF įnašų metinė suma yra 4 000 000 000 EUR. Ji padalijama taip – 3 850 000 000 EUR Komisijai ir 150 000 000 EUR EIB.

               3 straipsnis

               Kiekvienos valstybės narės Europos Komisijai ir Europos investicijų bankui mokėtinos 2017 m. Europos plėtros fondo įnašų pirmosios dalys nurodytos 1 priede pateikiamoje lentelėje.

               Tų įnašų mokėjimai gali būti koreguojami išskaičiuojant lėšas, skirtas pagal pereinamojo laikotarpio priemonę, laikantis kiekvienos valstybės narės Komisijai pateikto koregavimo plano, kuris pateiktas tvirtinant trečiąją 2015 m. įnašo dalį.

               4 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)
                  OL L 317, 2000 12 15, p. 3.

                     (2)
                  OL L 210, 2013 8 6, p. 1.

                     (3)
                  OL L 58, 2015 3 3, p. 17–38.

                     (4)
                  OL L 335, 2013 12 14, p. 48–49.

                     (5)
                  OL L 317, 2000 12 15, p. 3.

                     (6)
                  OL L 210, 2013 8 6, p. 1.

                     (7)
                  OL L 58, 2015 3 3, p. 17–38.

                     (8)
                  OM/2015/0524 – tarpinstitucinė byla 2015/0248 (NLE), CELEX priimti aktai: 32015D2288.

                     (9)
                  OL 335, 2013 12 14. 2015 m. kovo 2 d. Tarybos reglamentas (ES) 2015/322 dėl 11-ojo Europos plėtros fondo įgyvendinimo.

    ---documentbreak---

               EUROPOS KOMISIJA
            Briuselis, 2016 10 14
            COM(2016) 654 final
            PRIEDAS
            prie
            Pasiūlymo dėl Tarybos sprendimo
            dėl valstybių narių finansinių įnašų, įskaitant 2018 m. sumos viršutinę ribą, 2017 m. metinę įnašo sumą ir pirmąją 2017 m. įnašo dalį, Europos plėtros fondui finansuoti

               PRIEDAS

                        VALSTYBĖ NARĖ

                        10-asis EPF %

                        Pirmoji 2017 m. įnašo dalis (EUR)

                        mokėtina

                        mokėtina

                        Iš viso

                        EIB

                        Komisijai

                        10-asis EPF

                        10-asis EPF

                        AUSTRIJA

                        2,41

                        2 410 000,00

                        40 970 000,00

                        43 380 000,00

                        BELGIJA

                        3,53

                        3 530 000,00

                        60 010 000,00

                        63 540 000,00

                        BULGARIJA

                        0,14

                        140 000,00

                        2 380 000,00

                        2 520 000,00

                        KIPRAS

                        0,09

                        90 000,00

                        1 530 000,00

                        1 620 000,00

                        ČEKIJA

                        0,51

                        510 000,00

                        8 670 000,00

                        9 180 000,00

                        DANIJA

                        2,00

                        2 000 000,00

                        34 000 000,00

                        36 000 000,00

                        ESTIJA

                        0,05

                        50 000,00

                        850 000,00

                        900 000,00

                        SUOMIJA

                        1,47

                        1 470 000,00

                        24 990 000,00

                        26 460 000,00

                        PRANCŪZIJA

                        19,55

                        19 550 000,00

                        332 350 000,00

                        351 900 000,00

                        VOKIETIJA

                        20,50

                        20 500 000,00

                        348 500 000,00

                        369 000 000,00

                        GRAIKIJA

                        1,47

                        1 470 000,00

                        24 990 000,00

                        26 460 000,00

                        VENGRIJA

                        0,55

                        550 000,00

                        9 350 000,00

                        9 900 000,00

                        AIRIJA

                        0,91

                        910 000,00

                        15 470 000,00

                        16 380 000,00

                        ITALIJA

                        12,86

                        12 860 000,00

                        218 620 000,00

                        231 480 000,00

                        LATVIJA

                        0,07

                        70 000,00

                        1 190 000,00

                        1 260 000,00

                        LIETUVA

                        0,12

                        120 000,00

                        2 040 000,00

                        2 160 000,00

                        LIUKSEMBURGAS

                        0,27

                        270 000,00

                        4 590 000,00

                        4 860 000,00

                        MALTA

                        0,03

                        30 000,00

                        510 000,00

                        540 000,00

                        NYDERLANDAI

                        4,85

                        4 850 000,00

                        82 450 000,00

                        87 300 000,00

                        LENKIJA

                        1,30

                        1 300 000,00

                        22 100 000,00

                        23 400 000,00

                        PORTUGALIJA

                        1,15

                        1 150 000,00

                        19 550 000,00

                        20 700 000,00

                        RUMUNIJA

                        0,37

                        370 000,00

                        6 290 000,00

                        6 660 000,00

                        SLOVAKIJA

                        0,21

                        210 000,00

                        3 570 000,00

                        3 780 000,00

                        SLOVĖNIJA

                        0,18

                        180 000,00

                        3 060 000,00

                        3 240 000,00

                        ISPANIJA

                        7,85

                        7 850 000,00

                        133 450 000,00

                        141 300 000,00

                        ŠVEDIJA

                        2,74

                        2 740 000,00

                        46 580 000,00

                        49 320 000,00

                        JUNGTINĖ KARALYSTĖ

                        14,82

                        14 820 000,00

                        251 940 000,00

                        266 760 000,00

                        Iš viso ES 27

                        100,00

                        100 000 000,00

                        1 700 000 000,00

                        1 800 000 000,00